Prøvesvar: HPV16 positiv Normal cytologi, prøvehistorikk positiv HPV eller høygradig cytologi de siste 6 år. Henvisning til kolposkopi og biopsi.

Svar på livmorhalsprøven
Vi har nå fått svar på prøven som ble tatt fra livmorhalsen din. Det er påvist HPV i prøven, men ingen celleforandringer.

Hva betyr prøvesvaret? 
Prøven viser at du har infeksjon med viruset HPV (humant papillomavirus) av HPV-typen 16. Cellene som ble analysert i samme prøve er normale. Det er ingen tegn til celleforandringer.
Det er veldig vanlig å ha HPV og virusinfeksjonen går oftest over av seg selv. I noen tilfeller kan viruset lage celleforandringer, som igjen kan utvikle seg til livmorhalskreft. Dette tar vanligvis mange år. 
Da du har hatt positiv(e) HPV-prøve(r)/grove celleforandringer tidligere skal du undersøkes videre hos gynekolog.

Hva skjer nå?
For å være på den sikre siden, henviser vi deg til gynekolog for videre undersøkelse og vevsprøve.
<Vedlagt følger ny time til vevsprøvetagning/ Jeg har henvist deg videre til gynekolog, og du vil snart få time i posten fra denne>.

Viktig å vite
Ved denne undersøkelsen tas små vevsbiter (biopsier) fra livmorhalstappen, og i noen tilfeller også en liten skrapeprøve fra livmorhalskanalen. Prøvene sendes til videre undersøkelse i mikroskop. Du vil få svar etter noen uker. Ved prøvetagningen tilbys du lokalbedøvelse, slik at du ikke har smerter hverken under eller etter prøvetakingen.
 
Etter undersøkelsen kan man blø litt. Det kan derfor være lurt å bruke bind (helst ikke tampong) de første dagene etterpå, og du bør avstå fra samleie og bading så lenge du blør.  

Dersom du har lett til moderat menstruasjon som sammenfaller med timen for vevsprøvetagning, går det allikevel fint å ta vevsprøvene. Du vi få mer informasjon når du kommer til undersøkelsen, men ta gjerne kontakt før dersom du lurer på noe.

Du kan også lese og se film om celleforandringer og utredningsundersøkelse (kolposkopi og biopsi) på Livmorhalsprogrammets hjemmeside: sjekkdeg.no. filmen finner du her: https://vimeo.com/1069304498

